TERMA DAN SYARAT BAGI AKAUN KONVENSIONAL (Tarikh Berkuat kuasa : 16/08/2024) Berikut ialah Terma dan Syarat yang mentadbir pembukaan dan pengendalian Akaun Konvensional di Bank Simpanan Nasional. Dengan membuka Akaun Konvensional, Pelanggan dengan ini bersetuju untuk mematuhi dan terikat dengan kaedah-kaedah dan peraturan berikut, termasuk mana-mana perubahan sebagaimana yang ditetapkan oleh Bank dari semasa ke semasa. A. TERMA DAN SYARAT AM 1. DEFINISI DAN TAFSIRAN 1.1 Melainkan tujuan menyatakan sebaliknya, takrif dan taksiran berikut hendaklah terpakai: (a) "Akaun" bermaksud BSN GIRO, BSN GIRO Akaun Syarikat, BSN GIRO eSaver, BSN Basic Savings, BSN GIRO Premium, BSN GIRO Premium Akaun Syarikat, BSN CHESS (Child Higher Education Savings Scheme) dan BSN SEDAR (Skim Simpanan Dari Pendapatan) (b) "Bank" bermaksud Bank Simpanan Nasional. (c) "Butiran Keselamatan" termasuk tetapi tidak terhad kepada Kata Laluan Elektronik dan apa- apa maklumat sulit lain dan/atau kod keselamatan yang digunakan berkaitan dengan Akaun Pelanggan. (d) "Laman Web Bank" merujuk kepada laman web rasmi Bank iaitu (e) "Notis yang memadai" bermaksud notis dua puluh satu (21) hari kalendar dari tarikh kuatkuasa. "Pelanggan" bermaksud Pemegang Akaun termasuk individu, perkongsian, pemilikan tunggal, syarikat, kelab, persatuan, organisasi dan badan-badan berkanun, melainkan dinyatakan sebaliknya di dalam Terma dan Syarat ini atau oleh pihak Bank dari semasa ke semasa. (g) "Perbankan (f) Internet BSN" merujuk kepada Perbankan Internet Bank iaitu (h) Tajuk kecil, tajuk dan pembahagian peruntukan kepada seksyen dan fasal dalam Terma dan Syarat ini adalah bertujuan untuk memudahkan rujukan sahaja dan tidak akan dipertimbangkan dalam tafsiran peruntukan Terma dan Syarat ini. (i) Perkataan yang menunjukkan mufrad merangkumi jamak dan sebaliknya. 2. PEMBUKAAN AKAUN 2.1 Pembukaan Akaun hendaklah dibuat melalui borang yang ditetapkan oleh Bank dan tertakluk kepada keperluan-keperluan Bank termasuk umur minima, deposit minima, dokumen pengenalan dan keperluan lain yang mungkin dikenakan oleh pihak Bank dari semasa ke semasa. 2.2 Pelanggan bersetuju dan memberi kebenaran kepada pihak Bank untuk menjalankan apa-apa carian (sekiranya perlu) dan/atau usaha wajar ke atas butiran yang dikemukakan oleh Pelanggan mengikut keperluan di bawah polisi Bank. 2.3 Pelanggan dengan ini bersetuju bahawa Bank mempunyai hak untuk meminta Pelanggan mengemukakan sebarang dokumen sokongan bagi tujuan pembukaan Akaun, apabila perlu. 2.4 Bank berhak untuk menolak sebarang permohonan pembukaan Akaun oleh Pelanggan sekiranya Pelanggan gagal mengemukakan maklumat dan/atau dokumen yang sah dan tepat dan/atau tidak memenuhi mana-mana keperluan atau syarat tambahan yang dikenakan oleh Bank bagi pembukaan Akaun. V 2.0 16/08/2024 Muka surat 1 daripada 12
2.5 Akaun Amanah boleh dibuka oleh ibu atau bapa atau penjaga yang sah sebagai pemegang amanah kepada anak/penama yang berusia di bawah umur tujuh (7) tahun. Akaun amanah juga boleh dibuka atas sebab-sebab lain yang dianggap sesuai oleh pihak Bank. 2.6 Pengeluaran kad debit bagi Akaun adalah tertakluk kepada terma dan syarat berkaitan dengan kad debit. Tiada pengeluaran kad debit bagi pembukaan akaun BSN CHESS dan BSN SEDAR. 3. DEPOSIT DAN PENGELUARAN 3.1 Pelanggan dengan ini bersetuju bahawa Bank mempunyai hak untuk meminta sebarang dokumen sokongan daripada Pelanggan bagi tujuan transaksi deposit, apabila perlu. 3.2 Setiap deposit akan disertakan dengan resit yang dikeluarkan oleh Bank. Resit yang dikeluarkan oleh Bank hanya sah jika ia disahkan oleh mesin dan/atau diakui oleh pegawai Bank yang diberi kuasa. 3.3 Deposit boleh dibuat di mana-mana cawangan Bank, mesin deposit tunai (CDM), Ejen Bank, Perbankan Internet BSN dan/atau mana-mana saluran yang mungkin disediakan oleh Bank dari semasa ke semasa. 3.4 Deposit melalui cek hanya akan dikreditkan ke dalam Akaun setelah cek jelas. Jika cek tidak laku, Bank akan menghubungi Pelanggan untuk mengambil sendiri notifikasi cek tak laku atau atas permintaan Pelanggan diposkan secara pos berdaftar ke alamat terakhir Pelanggan yang berdaftar dengan pihak Bank, di atas risiko Pelanggan sendiri dan apa-apa perbelanjaan yang berkaitan akan didebitkan dari Akaun Pelanggan. 3.5 Pengeluaran boleh dibuat (tertakluk kepada baki Akaun sedia ada, syarat baki minimum dan had pengeluaran) di mana- mana cawangan Bank, mesin teller automatik (ATM), Ejen Bank, Perbankan Internet BSN atau mana-mana saluran lain yang disediakan oleh Bank dari semasa ke semasa. 4. PENGESAHAN DOKUMEN PENGENALAN 4.1 Semua transaksi yang dilakukan di Bank adalah tertakluk kepada bukti pengenalan yang diperlukan oleh pihak Bank dan hendaklah disahkan mengikut cara dan kaedah, termasuk tetapi tidak terhad kepada pengenalpastian melalui pengesahan cap ibu jari, yang dianggap sesuai dan diterima pakai oleh pihak Bank dari semasa ke semasa. Bank tidak akan bertanggungjawab untuk bergantung kepada mana-mana proses pengesahan ke atas dokumen pengenalan yang dikemukakan oleh pihak Pelanggan dan meneruskan untuk melaksanakan transaksi perbankan yang berkaitan. 5. PENYATA AKAUN 5.1 Pelanggan pada bila-bila masa boleh memohon penyata Akaun bercetak melalui kaunter Bank tertakluk kepada fi dan caj yang ditetapkan oleh Bank, yang mana berkenaan. 5.2 Pelanggan perlu menyemak setiap transaksi yang direkodkan di dalam penyata dan memaklumkan pihak Bank sekiranya terdapat apa-apa kesilapan, ketidaksamaan, percanggahan, tuntutan atau pengeluaran yang tidak dibenarkan atau apa-apa perincian yang dibuat, diproses atau dibayar akibat pemalsuan, penipuan, kecuaian atau pendedahan daripada pihak ketiga. Sekiranya Bank tidak menerima apa-apa bantahan dalam tempoh empat belas hari (14) hari kalendar dari tarikh penyata dikeluarkan, penyata tersebut adalah dianggap betul dan tepat. V 2.0 16/08/2024 Muka surat 2 daripada 12
6. FAEDAH 6.1 Pelanggan dengan ini bersetuju bahawa Bank berhak pada bila-bila masa untuk menyemak semula kadar faedah dengan mengemukakan notis kepada Pelanggan dengan memaparkan kadar semak semula di cawangan-cawangan Bank atau di Laman Web Bank. 6.2 Pelanggan dengan ini bersetuju bahawa segala pemberitahuan tentang kadar faedah akan dipaparkan dengan jelas di Laman Web Bank.Bank dan disediakan di ruang perbankan Bank. 7. LIABILITI 7.1 Pelanggan dengan ini bersetuju bahawa Bank tidak akan bertanggungjawab untuk atau bertanggungjawab terhadap apa-apa kerugian yang disebabkan oleh operasi Akaun yang dibuka oleh Pelanggan dengan Bank melainkan kerugian tersebut adalah secara langsung disebabkan oleh kecuaian pihak Bank secara sengaja. 7.2 Pelanggan bersetuju akan bertanggungjawab dan menanggung rugi Bank secara penuh ke atas kesemua penalti, ganti rugi, tuntutan, kerugian, kos dan perbelanjaan (guaman atau selainnya termasuk kos atas rundingan peguam cara dengan klien) yang ditanggung oleh Bank akibat:- (a) Pelanggan melanggar Terma dan Syarat ini; (b) Pelanggan melakukan penipuan; (c) Pelanggan mendedahkan Butiran Keselamatan kepada mana-mana orang lain atau dalam apa-apa e-mel atau di laman web yang bukan milik Bank; (d) Kegagalan Pelanggan mengambil langkah yang munasabah bagi memastikan Butiran Keselamatan dirahsiakan dan/atau selamat pada setiap masa; (e) Kegagalan Pelanggan untuk melaporkan pelanggaran, pendedahan atau kompromi Butiran Keselamatan tersebut seberapa segera yang mungkin sebaik sahaja menyedari tentang pelanggaran atau kehilangan itu; (f) Bank mengeluarkan mandat yang sah yang diminta oleh Pelanggan; (g) Bank menguatkuasakan mana-mana haknya terhadap Pelanggan; (h) Bank mematuhi mana-mana keperluan kawal selia; dan/atau (i) Bank mematuhi apa-apa penghakiman Mahkamah atau apa-apa Perintah Mahkamah, sama ada mempunyai kuatkuasa undang-undang atau tidak, yang dikeluarkan oleh mana-mana badan tribunal, entiti yang ditubuhkan secara sah atau pihak berkuasa, yang timbul daripada apa-apa tindakan atau prosiding (melalui atau selain Mahkamah) dan yang terpakai untuk atau ditujukan kepada atau dalam apa-apa cara yang berkaitan dengan Pelanggan, dan/atau Akaun Pelanggan di Bank. 7.3 Tanggung rugi yang diperuntukkan di atas tidak akan terpakai kepada perbankan elektronik yang dibenarkan untuk dilakukan oleh Bank setakat kerugian, kos atau perbelanjaan yang ditanggung yang timbul daripada: (a) Kegagalan Bank untuk memaklumkan Pelanggan tentang obligasi Pelanggan untuk memastikan kerahsiaan dan keselamatan Butiran Keselamatan, serta obligasi Pelanggan untuk memaklumkan Bank dengan segera sekiranya berlaku pelanggaran, pendedahan atau kompromi ke atas perkara tersebut; (b) Kegagalan Bank untuk menyediakan Pelanggan dengan cara yang sewajarnya untuk memaklumkan Bank tentang apa-apa transaksi yang tidak dibenarkan atau yang dipertikaikan; (c) Kerosakan teknikal atau kekurangan yang terbukti dalam sistem dan kelengkapan di bawah kawalan penuh Bank; (d) Kelemahan atau pendedahan yang terbukti dalam ciri keselamatan dan kawalan yang diguna pakai oleh Bank; (e) Transaksi yang berlaku selepas Pelanggan memaklumkan Bank tentang transaksi yang tidak dibenarkan atau tentang pelanggaran, pendedahan atau kompromi ke atas apa-apa Butiran V 2.0 16/08/2024 Muka surat 3 daripada 12
Keselamatan dengan syarat pelanggaran, pendedahan atau kompromi Butiran Keselamatan tersebut bukan disebabkan oleh tindakan Pelanggan; (f) Transaksi yang berlaku sebelum Pelanggan menerima apa-apa Butiran Keselamatan yang berkaitan dengan akses dan penggunaan Akaun Pelanggan; dan/atau (g) Butiran Keselamatan yang dipalsukan, rosak, tamat tempoh atau dibatalkan dengan syarat perkara tersebut bukan disebabkan oleh tindakan atau pengabaian Pelanggan sendiri. 8. HAK UNTUK MENDEBIT AKAUN DAN PELARASAN 8.1 Pelanggan dengan ini memberi kuasa kepada Bank untuk membuat pendebitan Akaun ke atas sebarang amaun berkaitan yang telah tersilap bayar atau terkredit ke dalam Akaun dan/atau oleh sebab mana-mana keralatan operasi Bank dan/atau sistem dan/atau apa-apa sebab lain yang di luar kawalan munasabah Bank dengan memberikan notis yang memadai kepada Pelanggan sebelum sebarang pelarasan dilakukan. 9. HAK UNTUK TOLAK SELESAI 9.1 Pelanggan dengan ini bersetuju bahawa Bank mempunyai hak untuk menolak selesai atau memindahkan sebarang baki kredit dalam Akaun bagi tujuan pengurangan dan/atau pelepasan sebarang jumlah terhutang kepada Bank, dengan memberikan notis tujuh (7) hari sebelum tarikh kuatkuasa kepada Pelanggan. 10. AKAUN BERSAMA 10.1 Pelanggan Akaun Bersama hendaklah secara bersama dan berasingan mengaku janji untuk menanggungrugi dan melepaskan Bank daripada apa-apa kerugian, tuntutan, permintaan, prosiding, kos, perbelanjaan dan liabiliti lain dalam apa jua pun dan pada bila-bila masa, yang timbul daripada apa-apa arahan yang dikeluarkan oleh mana-mana Pelanggan Akaun Bersama. 10.2 Sama ada secara salah seorang atau bersama, kuasa yang diberikan kepada penandatangan diberi kuasa untuk mengendalikan Akaun Bersama hendaklah dianggap termasuk tanpa had bagi perkara yang berikut: (a) Pengeluaran apa-apa jumlah Akaun Bersama; (b) Penerusan dan penutupan Akaun Bersama; (c) Penggunaan apa-apa kemudahan yang disediakan oleh Bank untuk membayar bil atau memindahkan dana daripada Akaun Bersama; (d) Penggunaan apa-apa perkhidmatan elektronik yang dari semasa ke semasa yang disediakan oleh Bank menurut terma dan syarat dan pembayaran semua fi, kos atau perbelanjaan berhubung dengannya daripada Akaun Bersama; (e) Pemberian apa-apa arahan tetap bagi pembayaran daripada Akaun Bersama; (f) Pemberian apa-apa tanggung rugi bertulis yang diperlukan oleh Bank berhubung dengan pengendalian Akaun Bersama atau apa-apa yang disebut sebelum ini; dan (g) Secara umum kuasa untuk memohon, membatal, mengubah suai atau melakukan semua perkara yang berkaitan dengan mana-mana perkara yang disebut di atas. 10.3 Apabila Bank menerima pemakluman kematian salah seorang Pelanggan Akaun Bersama, Bank dengan ini berhak untuk membuat pembayaran baki Akaun tersebut kepada Pelanggan Akaun Bersama yang masih hidup. 11. AKAUN SYARIKAT 11.1 Pelanggan adalah bertanggungjawab terhadap semua liabiliti dan peruntukan yang mentadbir Akaun Syarikat. V 2.0 16/08/2024 Muka surat 4 daripada 12
11.2 Arahan dan mandat yang diberikan untuk pengendalian Akaun Syarikat akan berkuat kuasa secara berterusan sehingga dibatalkan secara bertulis dan digantikan dengan arahan dan mandat baharu dan akan terpakai tanpa mengambil kira sebarang perubahan dalam pengarah/ keanggotaan, yang mana berkaitan, sama ada dengan kematian, kebankrapan dan/atau persaraan. 12. PENUTUPAN AKAUN 12.1 Penutupan Akaun oleh Pelanggan hendaklah dilakukan di mana-mana cawangan Bank. Bagi Akaun Bersama, penutupan Akaun hendaklah selaras dengan terma dan syarat mandat yang diberikan oleh Pelanggan. 12.2 Pelanggan hendaklah mematuhi semua syarat Bank, jika ada, bagi penutupan Akaun. Bank berhak mengenakan fi penutupan Akaun sebanyak: (a) RM20 jika Akaun ditutup oleh Pelanggan dalam tempoh enam (6) bulan dari tarikh pembukaan Akaun (terpakai untuk BSN GIRO, BSN GIRO Akaun Syarikat, BSN GIRO eSaver, BSN GIRO Premium dan BSN GIRO Premium Akaun Syarikat sahaja); (b) RM20 jika Akaun ditutup oleh Pelanggan dalam tempoh tiga (3) bulan dari tarikh pembukaan (c) Akaun (terpakai untuk BSN Basic Savings sahaja ); RM5 jika akaun ditutup oleh pelanggan sebelum tamat kontrak (terpakai untuk BSN CHESS dan BSN SEDAR sahaja). 12.3 Pelanggan dengan ini bersetuju bahawa Bank berhak untuk: (a) Menutup mana-mana Akaun jika nama Pelanggan terdapat dalam senarai hitam yang dikeluarkan oleh Bank Negara Malaysia dan mana-mana pihak berkuasa yang berkaitan; (b) Menutup mana-mana Akaun atas apa-apa sebab sekalipun dengan memberikan notis yang memadai mengenai tujuan tersebut; (c) Menutup mana-mana akaun yang dibuka tanpa memenuhi syarat deposit pendahuluan minimum dan deposit minimum tidak dikreditkan dalam masa tiga puluh (30) hari akaun dikbuka. 13. AKAUN DORMAN / WANG TAK DITUNTUT 13.1 Akaun yang tiada transaksi dilakukan oleh Pelanggan dalam tempoh dua belas (12) bulan berturut- turut akan dianggap sebagai "Akaun Dorman". 13.2 Bagi akaun BSN GIRO, BSN GIRO Akaun Syarikat, BSN GIRO eSaver, BSN Basic Savings, BSN GIRO Premium dan BSN GIRO Premium Akaun Syarikat, Fi perkhidmatan tahunan sebanyak RM10 akan dikenakan dan ditolak dari akaun selagi mana akaun tersebut kekal dorman sehingga akaun tersebut diklasifikasikan sebagai wang tak dituntut. Sekiranya baki akaun adalah RM10 dan ke bawah, baki akaun tersebut akan ditolak sebagai fi perkhidmatan dan akaun kemudiannya akan ditutup. 13.3 Tiada Fi perkhidmatan akan dikenakan bagi BSN CHESS dan BSN SEDAR. 13.4 Untuk pengaktifan semula Akaun Dorman, Pelanggan hendaklah melakukan transaksi deposit atau pengeluaran tunai di kaunter cawangan Bank atau memberi arahan kepada Bank untuk pengaktifan semula akaun tertakluk kepada pengesahan identiti Pelanggan. Tiada caj akan dikenakan bagi pengaktifan semula Akaun Dorman. 13.5 Mana-mana wang berbaki kredit di dalam Akaun yang tidak beroperasi selama tujuh (7) tahun dari tarikh transaksi terakhir akan diklasifikasikan sebagai "Wang Tak Dituntut". Bank akan menutup Akaun tersebut dan memindahkan baki wang dalam Akaun kepada Pendaftar Wang Tak Dituntut seperti yang ditetapkan di bawah Akta Wang Tak Dituntut 1965 dan pindaan keatasnya. Sebarang tuntutan Wang Tak Dituntut tersebut oleh Pelanggan hendaklah dilakukan secara terus kepada V 2.0 16/08/2024 Muka surat 5 daripada 12
Pendaftar Wang Tak Dituntut. 13.6 Sebelum pemindahan wang dilaksanakan Bank akan memberikan notis yang memadai, memaklumkan Pelanggan berkenaan pemindahan wang akibat daripada Akaun Dorman. Pelanggan akan dimaklumkan berkenaan pilihan untuk pengaktifan semula Akaun atau penutupan Akaun bagi mengelakkan wang dipindahkan kepada Pendaftar Wang Tak Dituntut. 14. FI DAN CAJ 14.1 Bank berhak untuk mengenakan dan menolak daripada Akaun bagi perkara-perkara berikut: (a) Kos, fi dan caj yang dikenakan ke atas transaksi yang dilaksanakan dan untuk perkhidmatan yang disediakan oleh Bank pada kadar yang terpakai dari semasa ke semasa; (b) Apa-apa caj perkhidmatan ke atas Akaun yang selaras dengan peraturan mana-mana badan/ persatuan/ pihak berkuasa kawal selia Bank; dan (c) Apa sahaja caj yang boleh dikenakan atau apa-apa transaksi atau perkhidmatan ke atas Pelanggan pada masa ini atau pada masa akan datang yang dikenakan oleh undang-undang atau yang perlu dikenakan caj. 14.2 Pelanggan dengan ini bersetuju bahawa Bank mempunyai hak untuk mengenakan dan / atau mengubah fi dan caj dari semasa ke semasa kepada Pelanggan dan fi dan caj tersebut akan berkuatkuasa pada tarikh yang ditentukan oleh Bank untuk diterima pakai. Walau bagaimanapun, apa-apa perubahan terhadap fi dan caj akan dimaklumkan kepada Pelanggan dengan memberikan notis yang memadai sebelum tarikh kuatkuasa pelaksanaannya. Pemakluman akan diberikan kepada Pelanggan secara bertulis atau elektronik atau melalui paparan di cawangan dan Laman Web Bank. 14.3 Fi dan caj yang terkandung dalam Jadual Fi dan Caj Bank boleh diakses melalui Laman Web Bank atau Community Wall di cawangan Bank dan Pelanggan bersetuju untuk terikat dengan Fi dan Caj Bank, yang membentuk sebahagian daripada Terma dan Syarat ini. 15. PERTUKARAN BUTIRAN 15.1 Pelanggan hendaklah dengan segera memaklumkan pihak Bank sebarang pertukaran alamat, nombor untuk dihubungi, penandatangan yang diberi kuasa atau butiran lain dengan mengunjungi cawangan Bank, sekiranya gagal, pihak Bank berhak untuk bergantung kepada butiran terakhir yang diketahui di dalam rekod Bank. 16. PEMBEKUAN AKAUN 16.1 Pihak Bank berhak untuk membekukan Akaun pada bila-bila masa berdasarkan mana-mana peruntukan undang-undang, arahan BNM atau siasatan atau perintah mahkamah, peraturan atau enakmen, kebankrapan Pelanggan, penggulungan syarikat, kematian Pelanggan (ketaksiuman atau atas budi bicara pihak Bank). 16.2 Pelanggan hendaklah berunding dengan pihak Bank bagi tujuan tidak membekukan akaun bersama bukti yang sesuai yang memuaskan hati pihak Bank bahawa tindakan itu telah ditarik balik dengan sewajarnya. 16.3 Pelanggan seterusnya bersetuju bahawa jika Bank didakwa atau dijadikan pihak dalam apa-apa tindakan guaman yang timbul daripada tindakan Bank membekuan Akaun atau jika Bank sebelum atau selepas pembekuan Akaun itu memulakan apa-apa tindakan guaman termasuk tetapi tidak terhad kepada sebarang prosiding interpleader terhadap mana-mana pihak termasuk Pelanggan untuk apa-apa relief atau pengisytiharan yang wajar yang akan dibuat oleh mana-mana mahkamah, semua penalti, kerugian, ganti rugi, tuntutan, perbelanjaan, caj dan kos (guaman atau selainnya termasuk kos atas dasar peguam cara dan pelanggan) yang mungkin diberikan kepada Bank atau Muka surat 6 daripada 12 V 2.0 16/08/2024
yang mungkin ditanggung oleh Bank, hendaklah ditanggung rugi oleh Pelanggan. 17. ANTI PENCEGAHAN WANG HARAM DAN PENCEGAHAN PEMBIAYAAN KEGANASAN 17.1 Pelanggan hendaklah pada setiap masa memastikan bahawa tiada dana yang dipindahkan ke dan dari akaun adalah hasil daripada, atau akan digunakan untuk sebarang aktiviti yang menyalahi undang-undang yang melanggar mana-mana Undang-undang Pencegahan Pengubahan Wang Haram. 17.2 Pelanggan berakujanji tidak akan: (a) Menggunakan akaun, secara langsung atau tidak langsung, untuk transaksi yang melibatkan sebarang aktiviti yang menyalahi undang-undang; (b) Menyembunyikan atau menyamarkan sifat sebenar sebarang aktiviti yang menyalahi undang- undang; (c) Menggunakan sebarang wang daripada akaun untuk sebarang pengubahan wang haram atau tujuan lain yang menyalahi undang-undang. 17.3 Pelanggan bersetuju bahawa Bank mempunyai hak untuk meminta Pelanggan untuk memberikan Bank semua dokumen, maklumat dan kebenaran yang diperlukan oleh Bank untuk membuka dan menyelenggara Akaun Pelanggan bagi memenuhi keperluan Know Your Customer, Pencegahan Pengubahan Wang Haram dan keperluan Anti-Pembiayaan-Keganasan dan mana-mana undang- undang dan peraturan lain yang Bank perlukan atau bersetuju untuk mematuhinya. Pelanggan mesti memberitahu Bank dengan segera, secara bertulis, sebarang perubahan dalam mana-mana dokumen, maklumat atau kebenaran yang diberikan kepada Bank, dan memberikan Bank dokumen sokongan dan bukti sebarang perubahan tersebut. 17.4 Untuk mematuhi undang-undang tempatan atau luar negara, peraturan, kod sukarela, arahan, penghakiman atau perintah mahkamah, dan mana-mana pihak berkuasa, pengawal selia atau agensi penguatkuasaan, dasar, amalan baik, sekatan atau embargo kerajaan, keperluan pelaporan di bawah perundangan dan tuntutan transaksi kewangan atau permintaan mana-mana pihak berkuasa, pengawal selia, tribunal, agensi penguatkuasaan, badan pertukaran yang berkaitan dengan pengubahan wang haram dan aktiviti yang menyalahi undang-undang, Bank mempunyai hak untuk mengambil sebarang tindakan yang dipercayai perlu, termasuk pembekuan dana, menghalang operasi akaun, menolak permintaan untuk dana daripada Pelanggan, tidak membenarkan Pelanggan menggunakan produk, atau menangguhkan atau membatalkan transaksi. Bank tidak perlu memaklumkan Pelanggan sehingga masa yang munasabah selepas ia dibenarkan berbuat demikian di bawah undang-undang atau polisi tersebut. Bank tidak akan bertanggungjawab ke atas sebarang kerugian yang timbul daripada sebarang tindakan yang diambil atau sebarang kelewatan atau kegagalan oleh Bank, dalam melaksanakan mana-mana kewajipannya atau kewajipan lain. 18. PENDEDAHAN MAKLUMAT PELANGGAN DAN DATA PERIBADI 18.1 Pelanggan membenarkan dan memberi kuasa kepada Bank untuk mengutip, memproses, mendedahkan, memindahkan, menyelenggara, menyimpan dan mengekalkan data peribadi Pelanggan menurut Akta Perlindungan Data Peribadi 2010. Data Peribadi di bawah Klausa ini mempunyai maksud yang sama sepertimana di bawah Akta Perlindungan Data Peribadi 2010 ("Data Peribadi"). 18.2 Pelanggan membenarkan dan bersetuju untuk Bank mendedahkan hal ehwal atau Akaun Pelanggan berdasarkan Akta Institusi Kewangan Pembangunan 2002 dan Data Peribadi Pelanggan termasuk alamat, nombor telefon atau alamat e-mel bagi tujuan yang berkaitan dengan pengendalian akaun Pelanggan kepada mana-mana pihak yang disenaraikan di bawah ("Pihak- Pihak Dibenarkan"):- V 2.0 16/08/2024 Muka surat 7 daripada 12
(a) Mana-mana pegawai, pekerja, ejen atau pengarah Bank, subsidiari, syarikat-syarikat berkaitan, sekutu, dan wakil; atau (b) Pihak ketiga yang berkenaan seperti penasihat profesional, rakan perniagaan strategik dan pakatan, penyedia perkhidmatan, syarikat insurans/pengendali Takaful atau insurans/broker Takaful, peniaga, pembekal, rakan niaga dan ejen perniagaan yang menyokong aktiviti operasi Bank dan yang berada di bawah kewajipan undang-undang untuk kerahsiaan data anda; atau (c) Mana-mana peserta sebenar atau berpotensi atau pemegang serah hak, novatee atau penerima pindahan hakhak dan/atau kewajipan Bank di bawah apa-apa transaksi antara Bank dan anda (atau mana-mana ejen atau penasihat profesional); atau (d) Mana-mana agensi penarafan atau pembekal langsung / tidak langsung perlindungan kredit kepada Bank; atau (e) Mana-mana pihak seperti yang dikehendaki oleh manamana undang-undang atau mana-mana kerajaan, separa kerajaan, pentadbiran, badan/penyeliaan kawal selia atau pihak berkuasa, mahkamah atau tribunal; atau (f) Mana-mana agensi rujukan kredit yang digunakan oleh Bank bagi penilaian kredit atau kajian semula kredit Pelanggan dan pihak-pihak yang berkaitan dengan kemudahan yang disediakan oleh Bank; atau (g) Apa-apa agensi rujukan jenayah kewangan, institusi kewangan yang lain dan mana-mana ejen masing-masing; atau (h) Mana-mana penjamin atau penyedia cagaran untuk kemudahan Pelanggan; atau (i) Pihak berkuasa cukai negara/ bidang kuasa dimana akaun ini diselenggara, dimiliki dan/atau dipertukar dengan mana-mana pihak berkuasa cukai negara/ bidangkuasa lain atau negara/ negara dimana Pelanggan boleh menjadi pemastautin cukai menurut perjanjian antara kerajaan dimana Bank mempunyai kewajiban untuk membuat pertukaran terhadap apa-apa maklumat akaun . 18.3 Pelanggan dengan ini secara nyata bersetuju pendedahan tersebut dan mengesahkan dan mengisytiharkan bahawa terma-terma yang terkandung di dalamnya hendaklah tertakluk kepada Polisi Privasi yang boleh diakses di laman web Bank Sekiranya berlaku apa-apa percanggahan di antara terma yang terkandung di sini dengan terma yang dinyatakan dalam Polisi Privasi, terma dan syarat di dalam Polisi Privasi akan diguna pakai. 18.4 Pelanggan dengan ini mengakui bahawa Pelanggan mempunyai hak untuk menarik balik kebenaran yang telah diberikan mengikut proses yang dinyatakan dalam Polisi Privasi. Walaubagaimanapun, penarikan balik kebenaran Pelanggan boleh menjejaskan perkhidmatan yang diberikan oleh Bank kepada Pelanggan. 19. KEADAAN YANG TIDAK DIJANGKA 19.1 Walau apa pun peruntukan lain yang terkandung dalam dokumen ini, sekiranya pihak Bank tidak dapat melaksanakan apa-apa operasi atau menyediakan mana-mana perkhidmatan atas apa-apa sebab di luar kawalan Bank, termasuk tetapi tidak terhad kepada kebakaran, gempa bumi, banjir, wabak, pandemik, malapetaka, kemalangan, rusuhan, gangguan awam, pertikaian perindustrian, tindakan musuh awam, embargo, peperangan, bencana alam atau apa-apa faktor yang bersifat tidak boleh dijangka Bank tidak boleh, dalam apa jua keadaan, dipertanggungjawabkan terhadap apa- apa kemungkiran obligasi, kesulitan, kerugian, kecederaan, kerosakan yang ditanggung atau dialami oleh Pelanggan akibat daripadanya. 20. TERMA DAN SYARAT KHUSUS 20.1 Terma dan Syarat Khusus yang dinyatakan di bawah akan mengawal Akaun pelanggan mengikut jenis akaun dan jika terdapat apa-apa percanggahan atau ketidakselarasan dengan Terma dan Syarat Am ini, Terma dan Syarat Khusus hendaklah diguna pakai. V 2.0 16/08/2024 Muka surat 8 daripada 12
21. PERUBAHAN TERMA DAN SYARAT 21.1 Walau apapun yang terkandung disini, Bank berhak dengan memberi notis yang memadai sebelum tarikh berkuatkuasa, untuk menambah, menggugur atau meminda mana-mana peruntukan yang dinyatakan di sini pada bila-bila masa. Sebarang perubahan, penambahan, pengguguran atau pindaan ("Pindaan") kepada peruntukan di dalam ini akan mengikat Pelanggan dan Bank dianggap telah membuat pemakluman kepada Pelanggan melalui notis tersebut. Kesemua Terma dan Syarat sebelumnya akan terbatal dan digantikan sepenuhnya oleh Terma dan Syarat terkini. 21.2 Sebarang pemakluman daripada Bank kepada Pelanggan boleh dihantar secara peribadi atau melalui pos berdaftar / biasa kepada Pelanggan di alamat semasa yang disimpan oleh Bank atau melalui paparan di Laman Web atau premis Bank atau melalui perkhidmatan pesanan ringkas (SMS) atau dengan cara lain yang dianggap sesuai oleh Bank. 22. UNDANG-UNDANG YANG MENGAWAL & BIDANG KUASA 22.1 Terma dan Syarat ini adalah ditadbir oleh dan ditafsirkan selaras dengan undang-undang Malaysia dan tertakluk kepada bidang kuasa eksklusif Mahkamah Malaysia. B. TERMA DAN SYARAT KHUSUS BAGI BSN GIRO, BSN GIRO AKAUN SYARIKAT, BSN GIRO ESAVER, BSN BASIC SAVINGS, BSN GIRO PREMIUM DAN BSN GIRO PREMIUM AKAUN SYARIKAT 1. FAEDAH 1.1 Faedah akan dikira berdasarkan baki harian pada kadar yang ditentukan oleh Bank dan akan dikreditkan ke dalam Akaun secara bulanan. 2. PENYATA AKAUN 2.1 Penyata Akaun disediakan melalui Perbankan Internet BSN i.e. myBSN (bagi Pelanggan individu) atau BSNebiz (bagi Pelanggan bukan individu) secara bulanan. Pelanggan perlu mendaftar sebagai pengguna untuk mendapatkan e-Penyata. C. TERMA DAN SYARAT KHUSUS BAGI BSN CHESS (CHILD HIGHER EDUCATION SAVINGS SCHEME) 1. KELAYAKAN 1.1 BSN CHESS terbuka kepada semua Warganegara Malaysia termasuk penduduk tetap dan warganegara asing. 1.2 BSN CHESS menawarkan 3 jenis akaun: (a) Akaun Persendirian: Pelanggan mestilah berumur di antara 12 hingga 18 tahun dan perlu mendapatkan kebenaran daripada ibubapa/ penjaga yang sah. (b) Akaun Bersama: Akaun dibuka bersama individu berumur 12 tahun dan ke atas, di mana salah seorang Pelanggan mestilah berumur 18 tahun ke atas. (c) Akaun Amanah: Akaun dibuka oleh Ibubapa/ Penjaga yang sah yang menjadi pemegang amanah kepada anak/ penama. Had umur anak/ penama mestilah di antara 1 hari hingga 18 tahun. V 2.0 16/08/2024 Muka surat 9 daripada 12
2. DEPOSIT DAN PENGELUARAN 2.1 Pelanggan perlu meletakkan deposit minimum sebanyak RM50.00 sebulan untuk layak menerima faedah dan bonus ke atas faedah. Akaun ini akan ditutup sekiranya tiada deposit dibuat dalam tempoh dua belas (12) bulan. 2.2 Deposit boleh dibuat secara tunai atau cek di mana-mana kaunter Bank atau secara arahan tetap melalui akaun Giro BSN (auto debit) atau melalui potongan gaji bulanan. Pelanggan dibenarkan untuk melakukan deposit pendahuluan untuk simpanan bulanan dengan memaklumkan kepada pihak Bank. 2.3 Pengeluaran hanya dibenarkan satu (1) kali dalam setahun di mana-mana kaunter Bank dan amaun pengeluaran mestilah tidak melebihi 20% daripada amaun baki simpanan semasa. Walau bagaimanapun, pengeluaran adalah tidak digalakkan. 3. FAEDAH DAN BONUS 3.1 Faedah dikira berdasarkan baki minimum bulanan pada kadar yang ditentukan oleh Bank dan akan dikreditkan ke dalam akaun dua (2) kali setahun iaitu pada bulan Jun dan Disember. 3.2 Simpanan bulanan mestilah diterima dalam tempoh tujuh (7) hari pertama setiap bulan untuk layak menerima faedah bulan tersebut. 3.3 Bonus ke atas faedah akan dikira berdasarkan kadar yang ditentukan oleh Bank dan tertakluk kepada syarat-syarat di bawah: (a) Pengeluaran yang dibuat tidak melebihi satu (1) kali bagi tahun berkenaan dan tidak melebihi 20% daripada baki simpanan semasa, dan (b) Tiada kegagalan dalam deposit bulanan. 3.4 Bonus dalam bentuk unit BSN SSP akan diberikan kepada akaun BSN CHESS yang layak berdasarkan kepada syarat-syarat dibawah: (a) Membuat simpanan bulanan secara lengkap selama setahun dari bulan Januari hingga Disember; dan (b) Tiada sebarang pengeluaran dilakukan dalam tahun tersebut. 4. PENYATA AKAUN 4.1 Penyata akaun akan dikeluarkan dua (2) kali setahun (pada bulan Januari dan Julai). Caj akan dikenakan bagi pengeluaran Penyata tambahan atas permintaan pelanggan. 5. AKAUN MATANG 5.1 BSN CHESS (Individu, Bersama atau Amanah) akan matang apabila anak/ penama mencapai umur 21 tahun dan apabila ini berlaku, Pelanggan akan diberi pilihan berikut:- (a) Menutup akaun dan mengeluarkan baki yang tinggal; atau (b) Menutup akaun dan mengarahkan pihak Bank untuk memindahkan baki ke dalam akaun BSN yang lain. (c) Jika tiada arahan diberikan dalam masa yang munasabah yang dianggap wajar oleh Bank, Bank berhak menukar akaun BSN CHESS kepada akaun simpanan yang mempunyai kadar faedah nominal dan semua ganjaran akaun BSN CHESS akan terhenti. V 2.0 16/08/2024 Muka surat 10 daripada 12
D. TERMA DAN SYARAT KHUSUS BAGI BSN SEDAR (SIMPANAN DARI PENDAPATAN) 1. DEPOSIT DAN PENGELUARAN 1.1 Pelanggan perlu meletakkan simpanan bulanan minimum sebanyak RM50.00 ("Simpanan Bulanan") setiap bulan bagi tempoh simpanan BSN SEDAR iaitu selama 24 bulan ("Tempoh Simpanan"). Deposit dalam gandaan amaun Simpanan Bulanan adalah dibenarkan. 1.2 Simpanan Bulanan boleh dibuat secara tunai atau cek dimana-mana kaunter Bank. Pelanggan juga mempunyai pilihan untuk mengkreditkan akaun melalui potongan gaji (secara aturan terlebih dahulu dengan majikan) atau arahan tetap (debit dari akaun simpanan yang lain). 1.3 Tempoh Simpanan BSN SEDAR akan bermula pada hari pertama dalam bulan di mana akaun dibuka sehingga ke hari terakhir dalam bulan ke 24. Pelanggan hendaklah mendepositkan Simpanan Bulanan dalam tempoh tujuh (7) hari pertama setiap bulan untuk layak menerima faedah bagi bulan tersebut. 1.4 Tiada pengeluaran dibenarkan sepanjang Tempoh Simpanan BSN SEDAR. Namun, pengeluaran kesemua jumlah faedah dan bonus adalah dibenarkan setelah lengkap dua belas (12) bulan tempoh simpanan berikutnya. 1.5 Pengeluaran bagi BSN SEDAR boleh dibuat dimana-mana cawangan Bank. 2. FAEDAH DAN BONUS 2.1 Faedah akan dikira berdasarkan baki minimum bulanan pada kadar yang ditentukan oleh Bank dan akan dikreditkan ke dalam Akaun BSN SEDAR setiap ulang tahun. 2.2 Sekiranya Pelanggan gagal mendepositkan Simpanan Bulanan selama tujuh (7) bulan berturut- turut, faedah dan bonus tidak akan dibayar. 2.3 Faedah tidak akan dibayar ke atas apa-apa simpanan pendahuluan yang dilakukan oleh pelanggan. 2.4 Bonus ke atas faedah akan dikira berdasarkan kadar yang ditetapkan oleh Bank dan tertakluk kepada terma dan syarat yang ditetapkan. 2.5 Faedah dan bonus akan dikreditkan ke dalam Akaun BSN SEDAR selepas dua belas (12) bulan dan dua puluh empat (24) bulan. 3. PENYATA AKAUN 3.1 Penyata Akaun BSN SEDAR boleh didapati di mana-mana kaunter Bank. 4. BUKU AKAUN 4.1 Buku Akaun adalah hakmilik Bank dan hendaklah ditunjukkan apabila diminta oleh Bank. 4.2 Pelanggan dinasihatkan agar menyimpan Buku Akaun di tempat yang selamat. 4.3 Pelanggan dikehendaki melaporkan kepada pihak Bank secara bertulis sekiranya berlaku kehilangan atau kemusnahan Buku Akaun. 4.4 Pelanggan tidak dibenarkan memadam atau meminda apa-apa maklumat di dalam Buku Akaun. V 2.0 16/08/2024 Muka surat 11 daripada 12
5. TEMPOH SIMPANAN TAMAT 5.1 Tempoh Simpanan di bawah BSN SEDAR akan tamat apabila tempoh simpanan mencapai tempoh matang pada bulan ke dua puluh empat (24), dan selepas itu Pelanggan tidak perlu membuat simpanan lanjut. 5.2 Apabila tamat tempoh simpanan, Pelanggan mempunyai pilihan untuk: (a) Mengekalkan kesemua jumlah simpanan di dalam akaun untuk membolehkan Pelanggan terus menikmati faedah dan bonus selanjutnya. Untuk mengelak sebarang kekeliruan, jumlah faedah dan bonus yang tidak dikeluarkan daripada akaun akan menjadi sebahagian dari jumlah pokok untuk tempoh simpanan berikutnya;atau (b) Mengeluarkan kesemua jumlah simpanan beserta fedah dan bonus yang diperolehi dan menutup akaun; atau (c) Mengarahkan pihak Bank untuk memindahkan kesemua baki ke dalam akaun BSN yang lain dan menutup BSN SEDAR. 5.3 Tempoh simpanan juga akan ditamatkan sekiranya Pelanggan tidak membuat sebarang Simpanan Bulanan selama tempoh tujuh (7) bulan berturut-turut dimana klausa 2.2 Terma dan Syarat Kusus Bagi BSN SEDAR (Skim Simpanan Dari pendapatan) akan terpakai. Baki simpanan akan kekal di dalam BSN SEDAR sehingga Pelanggan menutup akaun. V 2.0 16/08/2024 Muka surat 12 daripada 12